**Organizácia vyučovania od 19.4.2021**

**Vzhľadom na vývoj epidemiologickej situácie bude organizácia vyučovania žiakov 5. až 9. ročníka od 19.apríla 2021 nasledovná:**

vzdelávanie žiakov 2. stupňa základných škôl sa realizuje **kombinovanou formou**:

* 8. a 9. ročník - prezenčná forma vzdelávania,
* 5. až 7. ročník - dištančná forma vzdelávania.

**Prezenčné vyučovanie pre žiakov 8. a 9. ročníka**

**Podmienky nástupu:**

* **negatívny test jedného zákonného zástupcu a žiaka** **8. a 9. ročníka** nie starší ako 7 dní – škola v tomto týždni nezabezpečuje testovanie pre žiakov, Ag testovanie alebo PCR testovanie zabezpečujú rodičia,
* v deň nástupu odovzdá žiak **Čestné vyhlásenie 8A** (Príloha 8A) s uvedeným dátumom testu žiaka aj rodiča, bez daného vyhlásenia sa žiak nemôže zúčastniť vyučovania,
* do školy môže prísť len žiak, ktorý neprejavuje príznaky akútneho ochorenia (teplota, kašeľ, nevoľnosť, ...),
* rodine nie je predpísaná karanténa,
* žiaci 8. a 9. ročníkov v interiéri aj v exteriéri musia používať respirátory FFP2.

**Nástup žiakov do školy**

Žiaci prichádzajú do školy v čase od 8:30 hlavným vchodom (aj ŠT triedy), kde prebehne kontrola dokladov triednym učiteľom a ranný filter.

Vyučovanie bude prebiehať podľa stáleho rozvrhu s tým, že žiaci začínajú vyučovanie 2. vyučovacou hodinou a končia poslednou vyučovacou hodinou v rozvrhu. 7. vyučovacie hodiny sa rušia.

Pri vyučovaní sa budú dodržiavať príslušné epidemiologické opatrenia:

* žiaci tried sa nemiešajú,
* žiaci sa nepresúvajú do iných tried,
* hodiny TSV sa vzhľadom na epidemiologické opatrenia nerealizujú v telocvični,
* častá dezinfekcia povrchov.

Prvé 2 týždne obnoveného vzdelávania (8. a 9. ročník) budú zamerané do značnej miery na adaptáciu žiakov po prechode na prezenčnú výučbu.

**Rozpis príchodu do ŠJ od 19.4. 2021**

Žiaci do ŠJ vstupujú s triednym učiteľom alebo vyučujúcim podľa stanoveného harmonogramu. TU vykonáva dozor nad žiakmi.

Žiaci, ktorí sa nestravujú v ŠJ, čakajú na svoju triedu počas obeda vo vestibule školy.

**Všetci žiaci sú prihlásení na obed, v prípade neúčasti na vyučovaní je potrebné odhlásiť žiaka zo stravovania u vedúcej ŠJ .**